****РАЙОННА ИЗБИРАТЕЛНА КОМИСИЯ В ТРИДЕСЕТ И ПЪРВИ РАЙОН – ЯМБОЛ****

**ПРОТОКОЛ**

**№ 8**

**На 12октомври 2016 г. се проведе заседание на Районна избирателна комисия в тридесет и първи район-Ямбол при следния**

**Д н е в е н р е д:**

**1.Одобряване проект на съобщение относно условията и реда за участие на застъпници на кандидатите от кандидатските листи на партии,коалиции и инициативни комитети в изборите за президент и вицепрезидент на републиката на 6 ноември 2016г.**

***Докладчик: Ани Канева***

**2.Одобряване проект на съобщение относно условията и реда за участие на представители на партии,коалиции и инициативни комитети в изборите за президент и вицепрезидент на републиката и в националния референдум на 6 ноември 2016г.**

***Докладчик: Ани Канева***

**3. Доклад по входяща поща.**

***Докладчик: Екатерина Янева***

**4. Други.**

**ПРИСЪСТВАХА**: Екатерина Янева, Мариана Гърдева,Марияна Петрова, Драгомир Димитров,Ани Канева, Георги Бодуров, Станимир Кескинов, Елена Иванова , Златка Делчева, Димитър Събев,Кети Котева,Орхан Юсеинов

**ОТСЪСТВА**:Лора Каламерова по уважителни причини.

Заседанието бе открито в 17.00ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 12 членове на комисията, имаме кворум, затова откривам днешното заседание.

За преброител и поименно отчитане на гласовете при гласуването предлагам Драгомир Димитров, а за протоколчик госпожа Елена Иванова. Има ли други предложения? Виждам, че няма такива.Който е съгласен с така направеното предложение, моля да гласува.

Гласували: **За** – 12 членове: Екатерина Янева, Мариана Гърдева, Марияна Петрова, Драгомир Димитров, Ани Канева, Георги Бодуров, Станимир Кескинов, Елена Иванова , Златка Делчева,Кети Котева,Орхан Юсеинов,Димитър Събев.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, предлагам Ви заседанието да протече при следния дневен ред: 1.Одобряване **проект на съобщение относно условията и реда за участие на застъпници на кандидатите от кандидатските листи на партии,коалиции и инициативни комитети в изборите за президент и вицепрезидент на републиката на 6 ноември 2016г.;**2.Одобряване проект на съобщение относно условията и реда за участие на представители на партии,коалиции и инициативни комитети в изборите за президент и вицепрезидент на републиката и в националния референдум на 6 ноември 2016г. 3.Доклад по входяща поща; 4.Други.

Предлагам по т.1 и т.2 да се произнесем с протоколно решение.

Има ли някой предложение за допълването на дневния ред или възражения по него? Не виждам желаещи, поради и което Моля, който е съгласен, с така предложения дневен ред,моля да гласува с вдигане на ръка.

**ДРАГОМИР ДИМИТРОВ:** Гласували **За** – 12 членове: Екатерина Янева, Мариана Гърдева, Орхан Юсеинов, Димитър Събев, Кети Котева,Елена Иванова, Марияна Петрова, Драгомир Димитров, Ани Канева, Георги Бодуров, Станимир Кескинов и Златка Делчева.

**ПРЕДСЕДАТЕЛЯТ ЕКАТЕРИНА ЯНЕВА:**Уважаеми дами и господа, преминаваме към разглеждането на точка първа от дневния ред-Одобряване проект за **съобщение относно условията и реда за участие на застъпници на кандидатите от кандидатските листи на партии,коалиции и инициативни комитети в изборите за президент и вицепрезидент на републиката на 6 ноември 2016г.** и давам думата на колегата Ани Канева.

**АНИ КАНЕВА:**Уважаеми колеги, в съответствие с указанията дадени от ЦИК с Решение №3493-ПВР/15.09.2016г.**относно условията и реда за участие на застъпници на кандидатите от кандидатските листи на партии,коалиции и инициативни комитети в изборите за президент и вицепрезидент на републиката на 6 ноември 2016г.**предлагам, с цел да подпомогнем участниците в изборния процес, да приемем текст на съобщение, което да обявим на интернет страницата на РИК.

С оглед на посоченото и на основание чл.72, ал. 1, т. 1 от Изборния кодекс, предлагам Районна избирателна комисия в Тридесет и първи район-Ямбол да одобри текст на съобщение **относно условията и реда за участие на застъпници на кандидатите от кандидатските листи на партии,коалиции и инициативни комитети в изборите за президент и вицепрезидент на републиката на 6 ноември 2016г.**, както следва:

**Съобщение**

**Районна избирателна комисия -Ямбол** прави следните разяснения относно условията и реда за участие на застъпници на кандидатите от кандидатските листи на партии, коалиции и инициативни комитети в изборите за президент и вицепрезидент на републиката на 6 ноември 2016 г., а именно:

**Застъпници:**

1.Кандидатите от кандидатските листи на партиите, коалициите и инициативните комитети могат да имат застъпници, които ги подпомагат и представляват техните интереси пред държавните и местните органи, обществените организации и избирателните комисии.

2.Застъпник може да бъде лице, което е навършило 18 години, не е поставено под запрещение, не изтърпява наказание лишаване от свобода и не е осъждано за умишлено престъпление от общ характер.

3.Едно лице може да бъде застъпник само на една кандидатска листа. Едно и също лице може да бъде регистрирано като застъпник на една и съща кандидатска листа в повече от един район. Една кандидатска листа може да бъде представлявана само от един застъпник в една избирателна секция в изборния ден. В изборния ден застъпниците не са обвързани с конкретна избирателна секция.

4.Общият брой на застъпниците на кандидати от всяка кандидатска листа на партия, коалиция или инициативен комитет не може да надвишава броя на избирателните секции в съответния район.

**Регистрация на застъпници и заместващи застъпници в страната:**

5.Регистрацията на застъпниците в страната се извършва от съответната Районна избирателна комисия до изборния ден чрез Заявление за регистрация на застъпници по образец (Приложение № 39-ПВР от изборните книжа), подадено до 3 ноември 2016 г. Заявлението се подписва от представляващия/те партията или коалицията или от изрично упълномощени от тях лица. В случаите, когато заявлението се подписва и/или подава от упълномощени лица, се представя и заверено от пълномощника копие на съответното пълномощно. Заявлението на инициативния комитет се подписва от представляващото инициативния комитет лице.

Към заявлението на партията, коалицията или инициативния комитет задължително се представя списък на лицата на хартиен носител в един екземпляр (Приложение № 39-ПВР от изборните книжа) и на технически носител в excel формат, както и **декларация от лицата (Приложение № 41-ПВР от изборните книжа)**. Списъкът се подписва по реда на подписване на заявлението за регистрация и се подава от представляващия/те или от упълномощено/и от него/тях лице/а.

6.Партиите, коалициите и инициативните комитети, регистрирали кандидатска листа, могат да подават по реда на т. 5 допълнително второ или следващо заявление за регистрация на нови застъпници при спазване изискванията за допустимия брой застъпници, посочен в т.4. от настоящото съобщение.

7.Всяка партия, коалиция и инициативен комитет може да подаде предложение за регистрация на заместващи застъпници, които да заменят вече регистрирани застъпници. Общият брой на заместващите застъпници на всяка кандидатска листа на партия, коалиция и инициативен комитет може да бъде до една трета от броя на избирателните секции в съответния район.

8.Заместващите застъпници се регистрират в РИК по реда на т. 5 от това съобщение, чрез предложение по образец (Приложение № 40-ПВР от изборните книжа) подадено до изборния ден – 5 ноември 2016 г.

**ПРЕДСЕДАТЕЛЯТ ЕКАТЕРИНА ЯНЕВА:** Благодаря на колегата Канева.Има ли мнения и допълнения по докладвания проект за съобщение. Поради липса на такива подлагам на гласуване докладвания проект за съобщение, който е съгласен моля да гласува:

**ДРАГОМИР ДИМИТРОВ: Гласували: За** – 12 членове: Екатерина Янева, Мариана Гърдева, Марияна Петрова, Драгомир Димитров, Ани Канева, Георги Бодуров, Станимир Кескинов, Елена Иванова, Златка Делчева,Кети Котева,Орхан Юсеинов,Димитър Събев.

**ПРЕДСЕДАТЕЛЯТ ЕКАТЕРИНА ЯНЕВА:** Текста на съобщението се приема и следва да се публикува от специалист – експерта на интернет страницата на РИК.

**ПРЕДСЕДАТЕЛЯТ ЕКАТЕРИНА ЯНЕВА:** Уважаеми колеги, преминаваме към разглеждането на точка втора от дневния ред-**Одобряване проект на съобщение относно условията и реда за участие на представители на партии,коалиции и инициативни комитети в изборите за президент и вицепрезидент на републиката и в националния референдум на 6 ноември 2016г.**и давам думата на колегата Ани Канева.

**АНИ КАНЕВА:**Уважаеми колеги, в съответствие с указанията дадени от ЦИК с Решение №3718-ПВР/НР от 04.10.2016г.**и** Решение №3769-ПВР/НР от 11.10.2016г.**относно условията и реда за участие на представители на партии,коалиции и инициативни комитети в изборите за президент и вицепрезидент на републиката и в националния референдум на 6 ноември 2016г.**предлагам , с цел да подпомогнем участниците в изборния процес, да приемем текст на съобщение,което да обявим на интернет страницата на РИК.

С оглед на посоченото и на основание чл.72, ал. 1, т. 1 от Изборния кодекс,предлагам Районна избирателна комисия в Тридесет и първи район-Ямбол да одобри текст на съобщение **относно условията и реда за участие на представители на партии,коалиции и инициативни комитети в изборите за президент и вицепрезидент на републиката и в националния референдум на 6 ноември 2016г.**, както следва:

**Съобщение**

**Районна избирателна комисия -Ямбол** прави следните разяснения относно условията и реда за участие на представители на партии, коалиции и инициативни комитети в изборите за президент и вицепрезидент на републиката и в националния референдум на 6 ноември 2016 г., а именно:

**Представители:**

1.Партиите и коалициите, регистрирали кандидатска листа в изборите за президент и вицепрезидент на републиката и/или регистрирани за участие по реда на чл. 16, ал. 2 от ЗПУГДВМС в информационно-разяснителната кампания за произвеждане на националния референдум на 6 ноември 2016 г., могат да имат свои упълномощени представители.

2.Инициативните комитети, регистрирали кандидатска листа за изборите за президент и вицепрезидент на републиката, съответно регистрирани за информационно-разяснителната кампания при произвеждане на националния референдум, могат да упълномощават свои представители в съответствие с регистрацията си.

3.Общият брой на представителите на всяка партия, коалиция или инициативен комитет не може да надвишава броя на избирателните секции в съответния район.

4.В изборния ден представителите не са обвързани с конкретна избирателна секция в страната или извън страната. В избирателната секция и при въвеждане на данните от протоколите на СИК в РИК може да присъства само един представител на всяка партия, коалиция или инициативен комитет.

5.Представителите упражняват правата си в съответствие с регистрацията на партията, коалицията или инициативния комитет – за участие в изборите за президент и вицепрезидент, за участие в информационно-разяснителната кампания на националния референдум или едновременно за изборите и за референдума.

**Упълномощаване. Списъци на упълномощените представители:**

6.Упълномощени представители на партия, коалиция или инициативен комитет могат да бъдат български граждани с избирателни права.

7.Представителите се упълномощават с писмено пълномощно, в което се вписват трите имена, ЕГН, номер и дата на пълномощното. В пълномощното се посочва за изборите или за националния референдум е упълномощаването, или едновременно за изборите и референдума – в съответствие с регистрацията на партията, коалицията или инициативния комитет.

Представителите може да бъдат упълномощени и с общо пълномощно.

8.Пълномощните се подписват от представляващия/те партията, коалицията или от изрично упълномощени от тях лица и се подпечатват с печата на партията, коалицията – ако има такъв.

Пълномощните на представителите на инициативен комитет се подписват от представляващото инициативния комитет лице.

Не се изисква нотариална заверка на пълномощните.

9. Всяка партия, коалиция или инициативен комитет изготвя списък на своите представители на хартиен носител и на технически носител в excel формат (Приложение № 1 към решение №3718-ПВР/НР от 04.10.16г. на ЦИК). Вписването на представителите на техническия носител е съобразно последователността на вписване в списъка на хартиен носител.

Когато списъкът се подписва и/или подава от упълномощени лица, се представя и заверено от пълномощника копие на пълномощното в негова полза.

В списъка се вписват пореден номер, трите имена, ЕГН, номер и дата на пълномощното на упълномощеното лице. Отбелязва се за изборите или за референдума е упълномощаването или за изборите и за референдума едновременно.

Партиите и коалициите, регистрирани за участие едновременно в изборите и в референдума, изготвят един общ списък на свои представители, упълномощени едновременно за изборите и за референдума.

10.Списъкът на хартиен носител се подписва и подпечатва по реда на т. 8 от настоящото съобщение и се предава заедно със списъка на технически носител в excel формат до 4 ноември 2016 г. включително на съответната районна избирателна комисия.

Не се приемат сканирани списъци на технически носител.

11.Списъкът се публикува на интернет страницата на районна избирателна комисията при спазване изискванията на Закона за защита на личните данни.

12.Партиите, коалициите и инициативните комитети могат да изготвят и предават до изборния ден в РИК, допълнителен втори и следващ списък на своите упълномощени представители, при спазване изискванията на т. 3 от съобщението. Списъкът се изготвя по реда на т. 9 и 10.

13.До изборния ден всяка партия, коалиция и инициативен комитет може да оттегли пълномощното на свои представители. Оттеглянето се извършва писмено от представляващия/те съответната партия, коалиция или от упълномощени от тях лица. Оттеглянето на пълномощното на представител на инициативен комитет се извършва от представляващото инициативния комитет лице. В РИК, се представят писмените доказателства, че пълномощното е оттеглено.

14.При произвеждане на нов избор за президент и вицепрезидент, упълномощените за първия избор, представители, чиито кандидати участват в новия избор запазват статута си, а партиите, коалициите и инициативните комитети участващи в новия избор могат да упълномощят и нови представители между двата избора, при спазване изискването на т. 3.

**ПРЕДСЕДАТЕЛЯТ ЕКАТЕРИНА ЯНЕВА:** Благодаря на колегата Канева.Има ли мнения и допълнения по докладвания проект за съобщение. Поради липса на такива подлагам на гласуване докладвания проект за съобщение, който е съгласен моля да гласува:

**ДРАГОМИР ДИМИТРОВ: Гласували: За** – 12членове: Екатерина Янева, Мариана Гърдева, Марияна Петрова, Драгомир Димитров, Ани Канева, Георги Бодуров, Станимир Кескинов, Елена Иванова, Златка Делчева,Кети Котева,Орхан Юсеинов,Димитър Събев.

**ПРЕДСЕДАТЕЛЯТ ЕКАТЕРИНА ЯНЕВА:** Текста на съобщението се приема и следва да се публикува от специалист – експерта на интернет страницата на РИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги**,** преминаваме към трета точка от дневния ред. По електронна поща получихме писмо на ЦИК, с което ни изпращат Инструкция за работа със системата за управление на бюлетини за избор на президент и вицепрезидент за РИК за президентски избори 2016г., копие на писмо №ПВР-00-119/11.10.2016г. от „Демакс Ди Пи Ай“ и списък на кандидатите за участие в изборите за президент и вицепрезидент на републиката според номера им в бюлетина с посочени наименования на партиите и коалициите за отпечатване.Също така ни информират за броя на одобреният тираж на бюлетините в нашия район. Относно одобряването на предпечатния образец на бюлетината, съгласно решение №3753-ПВР от 6 октомври 2016г. ще получим своевременно указания от централна избирателна комисия.

**ПРЕДСЕДАТЕЛЯТ ЕКАТЕРИНА ЯНЕВА:** По точка други от дневния ред някой иска ли да вземе думата?

Ако членовете на комисията нямат предложения за обсъждане извън дневния ред, поради изчерпване на дневния ред закривам днешното заседание.

Заседанието на комисията приключи в 17:15 часа.

ПРЕДСЕДАТЕЛ:

Екатерина Янева

СЕКРЕТАР:

Марияна Петрова